
Referat fra møte i rådet for personer med nedsatt funksjonsevne 10.06.2026
 
10.06.2026, kl. 10.00-12.00.
Tilstede: 
Bjørn Dahlen, Anne Berit Wang, Johannes Dalen, Brit Kværness, Gro Eli S. Tørhaug (sekretær)
Forfall: Åge Lohn og hans vara Gunn Iren Husem
 
Saksliste
1. Informasjon fra Statsforvalterens møte om CRPD (27.05) og Kontaktmøte med Pasient- og brukerombudet, ved leder Brit Kværness.
Informasjon fra Statsforvalterens møte om CRPD (FN-konvensjonen om rettighetene til mennesker med nedsatt funksjonsevne), herunder tydeliggjøring av kommunens forpliktelser som myndighetsutøver, tjenesteyter og arbeidsgiver. Videre ble det orientert om risikoområder knyttet til etterlevelse av konvensjonen, blant annet bruk av tvang, botilbud, manglende opplæring, informasjon i forbindelse med saksbehandling og kommunenes evne til å lære av uønskede hendelser.
Betydningen av godt samarbeid med pårørende ble poengtert. For å lykkes med dette er det nødvendig med god dialog med pårørende, samtidig som hensynet til taushetsplikten ivaretas. God forståelse av regelverket er viktig for å få til et godt pårørendesamarbeid.
Fylkestannlegen påpekte behovet for kompetanseheving innen tannhelse i kommunene. 
Språkrådet orienterte om betydningen av klart språk i kommunikasjon og saksbehandling.
Det vises for øvrig til ytterligere informasjon på NIMs nettsider.
Det ble også reist spørsmål om innretningen av samarbeidsordningen helsefellesskapene og hvordan tildelte midler benyttes. Rådet ønsker å følge opp dette videre. 
2. Gjennomgang av rådets informasjonsskriv til kommunens innbyggere.
Utkastet til informasjonsskriv ble gjennomgått, justert og godkjent. Sendes ut til kommunens innbyggere så snart som mulig. 
 
3. Gjennomgang av status for universell utforming i kommunale bygg.
Enhetsleder TLU Ole Håkon Flatøy deltok. 
Manglene som ble avdekket i rådets rapport, er langt på vei fulgt opp, men de største og mest kostnadskrevende tiltakene gjenstår.
Følgende tiltak ble nevnt:
Folldal bo- og servicesenter: Supplert skilting og merking.
Basseng: Forbedret rampeløsning og personheis. Dører er utvidet i forbindelse med renovering. Garderobene er ikke renovert eller tilpasset. 
Legekontor: Installert automatisk døråpner. Nytt handicaptoalett. 
NAV: Installert automatisk døråpner. Plassering av HC-toalettet er ikke optimal. 
Nyberg: Utvidet gangarealer. 
Flerbrukshuset: Merking og kontrastmarkering er forbedret. 
Barnehagen: Merking og kontrastmarkering er forbedret. Det mangler trappeheis i barnehagen. 
Gulhuset: Installert automatisk døråpner.
Utescena: Forbedret tilgang, med gelender. 
Follvang: Ingen gjennomførte tiltak. Det er vesentlige utfordringer knyttet til tilgjengelighet og universell utforming. 
Generelt: 
-Det er kjøpt inn mobilt teleslyngeanlegg. 
-HC-parkeringsskilt er bestilt, og det skal sikres at alle kommunale parkeringsplasser har korrekt merking. 
-Fortløpende utskifting av lysarmaturer for å gi bedre belysning. 
-Det er viktig å holde inngangspartier og fellesarealer ryddige.
Rådet anførte at verneombud bør gis anledning til å bidra til å avdekke behov knyttet til universell utforming og tilgjengelighet tidlig i prosessen ved bygging og renovering.

4. Møteplan for høsten 2026
16.09, kl. 10.00-12.00 - Møterom Rondane på Folldal bo- og servicesenter 
19.11, kl. 10.00-12.00 - Møterom 1. etg på kommunehuset Nyberg. Etter fellesmøte om budsjett- og økonomiplan. 
 
5. Eventuelt
Rådet engasjerte seg i saken om redusert postombringing i utkast til ny postlov. Eldrerådet sendte inn høringssvar. Lovforslaget ble trukket. 

Saker rådet vil følge opp videre: 
DPS Tynset 
NAV sin tilstedeværelse i Folldal. 
Det er ønskelig at Folldal kommune sin representant i helsefellesskapet kan delta i rådets møte i løpet av året. 
 


Med hilsen


Gro Eli Slemmen Tørhaug
Sekretær

